LUSANBA WETU, LOSAKO.
Lusamba Wetu, losako.
Mituna na yo nazui pe nakomeka kosembola moke moke. epai nakobunga, tembe te, bakulutu lokola Ben Botomba, bakobakisa.
Nalingi yambo nakota na mozindo ya mituna na yo, koloba ete, oyo nayebi ya Léo II, ezali liboso kozala na bakolo, sima pe koluka ndenge mondele alobaka, kosala ba recherches. Documentation po ya bana Léo II to Kintambo, ezali n'ango ebele, ,ndekisa epai ya ba frères na sainte Marie, ba photos ya nbana classe ya Montagne, ya vélo Club ya léo II, ya ebandela ya Ecole saint Georges to pe Vélodrome ezali, elongo na makoma mike mike. Soki pe totali na likambo etali ba "motolu", ba régistres ya baptême ezali naino na eglise saint François. Kuna ebandi bongo na 1918 tee lelo. Nionso wana ezali po nakofungola boyebi na biso.
PAPA KASONGO YE NANI
papa Kasongo azalaka bongo saxophoniste ya kafu kafu. ye lokola Jeannot Lopongo, bayekoli kobeta piololo na Fanfare Sainte Cécile, epai ya ba "Mon Frère". Papa kasongo, liboso même ya Grand kallé akoya kosala orchestre ya liboso ya Léopoldville. Kombo na yango ezalaka "ODEON" - Avant même bandeko na biso ya mbonda, odéon ezalaki. bango babandaka kobeta bobele miziki, na lolenge ya mindele. Mingongo ezalaka te. kaka miziki. na kati ya lingomba wana justement, Lpongo na Joseph Booto bakozala na kati. Baconcerts na bango mingi ebandaki kozala na Parc de Bock - jardin botanique ya Kinshasa lelo. Babeti lindanda bazalaki liokolo na podium, pe babini na piste. Moke moke mingo ekoya kokota. jeannot Lopongo na bandeko basi ya lingomba bakoya kotiya mondo, lolenge ya nzembo oyo nazui na "roots " rumba, esalemaki na accompagnement ya Odéon.
"deux titres ezali, nakosenga na messager atiela biso yango.
GAIS LURONS
Nakoki koloba té que gais Lurons, groupe de petis chanteurs et danseurs, créé par Me Arthur Nyemba Ndilu - ye ezali nanu na bomoyi - ezali plagiat. Il faut toyeba que ezalaki mouvement, mopepe moko eyaki na kinshasa, na lokolo ya ba petits chanteurs et danseurs de kenge ya Van Den Boom. Sinon, traadition ya bachorale epai na biso na kintambo, ezalaki n'ango na makila. malgré que ezalaki initiative ya mondele té, ba gais Lurons, bakoya kotiya panzi likolo na bana Kenge. Soki oluki awa na Mbokamosika, okomona nwuta kokoma mua lisolo ya groupe wana. Il faut oyeba pe te, maitre Arthur, azalaka molakisi. Très cultivée, asalaki repertoire moko ya somo po na ba gais lurons. yango pe ekopesa biso nzela ya kosala ba choeurs ya somo, na Géard Madiat pe Myriam Makeba.
Po na likambo etali mbonda ya bana Odéon, mbnotama n'ango ezali entre 1977/1978. bana Odéon, po na kolakisa "filiation" na bango na lingomba ya papa Kasongo na trio na bango. Liboso ya Odéon, il faut tozonga na 1975/76. Kintambo ebandisi lisano ya Football-Loisir. Mobandisi n'ango ezalaki bongo Pierre Botomba Libanga. Na tango ye akomaki "vice-gouverneur en charge ya animation na Kinshasa, azalaki na makoki po nakozua Bus mobimba pe komema babeti ndembo ya kintambo epai na epai po na motope. Equipe ya liboso kombo n'ango ezalaka "Baka mondongo". na loyenge wana, na 1976, bakulutu babimisi likani te, quartier na quartier ya kintambo ezala na équipe pe groue d'animation n'ango. Pamba pamba, Lisolo nganga, Paka paka monzele, Boboto, Bondoki, ezalaki bongo, bakombo ua quelques équipes. bamatchs ezalaki samedi pe dimanche. Chaque match ezalaki non seulement na terrain, mais na wenze, epai animation ezalaki kotoko. Sonnerie Nkuya, par exemple, asimbaki animation ya pamba pamba, alors que Mbalim asimbaki ya boboto. banzembo ebele pe bacris ya b'atalaku ebimaki n'esika wana. Na 1977, mouvement ya balle ekiti, mais loyenge ya mbonda etikali. Groupe moko ekoya ya kobima, na kombo ya "La jeunesse Arumbaya". Ekosangisa bongo style ya bawumbu na bazombo. Sabu Mbwesa, Ditutala bango bawumbu epai; Bana ya Pedro Ngulu Sabu na Londa, na baninga na bango lokola Nono Atalaku, bango nde ba piliers ya yambo ya mbonda ya Kintambo. Sima ya mua matata ya misolo, bokabuani ekokota. na eleko wana KUMAYE, oyo akendaka kovanda na Mbanza Ngungu azomgi mboka. ye nde akobima sponsors pe patro ya lingomba ya ba dissidents ya la jeunesse Arumbaya. Ezali nde ye moto akopesa kombo ya Odéon na mbonda na biso, surement en hommage na ba kulutu na biso, trio KALOBO na groupe na bango Odéon.
Mwana nsuka, hymne ya Léo II
Ah maggie ya télévision. Il a suffit na passage moko kaka na télévision grâce na Beta Kumaye oyo asopaki mosolo, po te Kinshasa mobimba ezongela mbonda. Po na téléshow wana, bayaya na biso; lokola malata Loko, lipasa ya Djeskain ya Trio Madjesi, balengelaki chorégraphie ya somo. Première interprétation ya Muwana Nsuka ekozala bongo guitarre, mbonda na Jazz (kisaka saka). Miyalu Kayonda ye compositeur n'ango akozua succès ya somo. En une semain, mouvement na Kinshasa ekomaki epai na biso na Kintambo. Concurrence na ba Ok Jazz to Zaiko, tobandaki kobanga yango te. D'ailleurs, bato ebele babandaka kobanda ambiance na bango epai na biso kobanda ba 19h tii minuit, sima bakeyi concert ya miziki moderne.
Il est vrai que Alamoule, ayaki kotia mobulu na nzonziing asalisaka Miyalu. Tout ce que apesaka ye ezali salon moko ya cuire ya somba zikida, ensuite akeyi kobomba na hotel moko na Ozone, avant atinda Miyalu na Brazza. Carrioère ya Miyalu ekoya kobeba wana. Na maye matali matata ya Beta Kumaye na Alamoule, ndenge yo moko oyebi, likambo ya miziki esukaka kaka bongo.
Orchestre Emancipation
ya solo Joseph Booto, pianniste émérite pe arrangeur ya somo ye azuaki likanisi ya kosala orchestre ya bana basi Emancipation. Alors mua confusion ekoki kozala na kombo.Moto babandaka kobenga " de Both ou Debock" ezalaki bongo Papa Botutun ayebanaka makasi na Kinshasa na kombo ya Me Botutu. ye pe azalaka alanga nzembo. >Joseph Booto, ye nde membre ya trio KALOBO. Non seulement azalaki initiateur ya orchestre Emancipation, ye na moninga na ye Lopongo, bato babimisaka likanisi ya conservatoire de musique et d'arts dramatique oyo ekoya kokoma INA.
MARIE JOSE YA BAVON
ya Marie José ya bavon ezali bongo kulutu na biso oyo azalaka na bavon marie marie, na eleko asalaka accident na Cosbaki. Kulutu na biso atikala handicapé. Libota na ye ezala na bala bala kasaï na Kintambo, na mopanzi ya Hopital ya Kintambo. ye azali naino na bomoyi. Lolenge mko na ba grandsn noms ya Kintambo lokola BINGEMAN, PAURRET EYOMA PE ZANGA ZANGA.
Po na Me Jacques Kele, oyo asimbaka fanfare ya garde républicaine, ye akoya kokufa na grade ya Colonel, mais lopango ya famille ya Kintambo ezali toujours, wana voisin na oyo ya famille Booto.
Ya Nkelani, ma Hélé, azali naino na bomoyi. Ye abelaka makasi pe azali na poto na France epai ya bana, kopemisa nzoto.
Enfin po na likambo ya koloba te totongaka libanda, ezali faute na biso te. Mingi toconsidéraka lopango ya baboti esika na biso. Ata tokeyi kofutela to kotonga libanda, tozongaka toujours na mboka na biso. ya solo, ezangaka biso koyeko esprit d'investissement ya bana ndjili. Il faut aussi boyeba que bato nionso oyo bazua na kinshasa balingi kaka mboka na biso. Tosala boni. bango pe soki babongisi ezali kaka malamu. Enfin, Kintambo défaut n'ango ezali "Cité dortoir".
Enfin na koconseiller yo, soki okeyi na kinshasa pe olingi okutana na bakulutu ya Kintambo, leka na coin ya Lusambo na Port Francky na MBY, omela mua kopo na ponkua. Soki ezali dimanche, na 9h, sima ya messe, telema kaka na Lusambo, epai ya ba Loko, kota na molongo ya club des marcheurs ya Kintambo, sima, kata molangi na molinda!
Josep Pululu
1.NA SALA BONI?
cjk_Latn lua_Latn lin_Latn lin_Latn lin_Latn lin_Latn lin_Latn cym_Latn lin_Latn lin_Latn lin_Latn lin_Latn lin_Latn fur_Latn lin_Latn swh_Latn lin_Latn lin_Latn lin_Latn lin_Latn lin_Latn cat_Latn lin_Latn